Turkiyaning Yevropa Ittifoqi ishlari bo‘yicha vaziri Umar Chelik Niderlandiyaga qarshi qo‘llanadigan sanksiyalar haqida ma’lumot berdi. «Shubhasizki, sanksiyalar bo‘ladi», — deya uning so‘zlarini keltirgan Reuters. Bundan oldinroq Kreml Turkiya va Niderlandiyani yuzaga kelgan vaziyatni keskinlashtirmaslikka chaqirgandi. Niderlandiya bosh vaziri Mark Ryutte mamlakatga Turkiya tashqi ishlar vaziri Mavlud Chovusho‘g‘lu samolyoti qo‘yilmagani uchun o‘z mamlakati hukumati nomidan Turkiyadan uzr so‘rashdan bosh tortgani xabar qilingandi.